Osječko - baranjska županija

Upravni odjel za gospodarstvo

i

Sveučilište Josipa Jurja Strossmayera u Osijeku

ŠKOLA

n/r ravnatelja ??????

Osijek, 8. prosinca 2022.

PREDMET: Poziv za sudjelovanje u projektu **"UČENIČKO PODUZETNIŠTVO- 404"**

Preporukom Europske komisije 2006/962/EZ definirano je osam temeljnih kompetencija, ključnih za svakog pojedinca u suvremenom društvu, među kojima su, uz ostale, digitalne kompetencije i poduzetništvo. U razvijenim zemljama Europske unije, ova je preporuka usvojena na svim razinama obrazovanja. U Republici Hrvatskoj poduzetništvo je dio među predmetnog kurikuluma, no nastavnici nemaju dovoljno znanja niti resursa za pripremu edukacije koja će učenicima omogućiti stjecanje važnih poduzetničkih osobina, poput kreativnosti i inovativnosti, internog *locusa* kontrole, želje za postignućem, sposobnosti timskog rada i dr. Osim toga, mnogi edukativni programi ne prate niti trendove koji se događaju na tehnološkoj razini.

Edukacija **"UČENIČKO PODUZETNIŠTVO- 404"** ima za cilj upoznati učenike srednjih škola s područja Osječko-baranjske županije s pojmovima poduzetništva, kao idejom o izgradnji karijere kroz pokretanje poduzetničkog pothvata. Edukacijom se želi učenicima približiti svijet poduzetništva, te kroz metodiku primijenjenu njihovoj dobi osigurati razumijevanje osnovnih poduzetničkih pojmova. S druge strane, jedan od trendova koji globalno dominira je sve jači razvoj i utjecaj informacijsko - komunikacijske tehnologije (IKT). Cilj projekta je učenicima pružiti informacije i pogled u svijet IKT, te ih upoznati s najvažnijim trendovima i zanimanjima u ovoj djelatnosti (razvoj mobilnih aplikacija, razvoj web aplikacija, razvoj računalnih igara, testiranje, HW/IoT).

Edukaciju, u trajanju od 40 sati, zajednički provode tri sastavnice Sveučilišta Josipa Jurja Strossmayera u Osijeku - Fakultet elektrotehnike, računarstva i informacijskih tehnologija (FERIT), Fakultet za primijenjenu matematiku i informatiku (MATHOS) i Ekonomski fakultet u Osijeku (EFOS). Edukacija će se provoditi tijekom veljače i ožujka 2023. godine.

Cilj nam je kroz projekt okupiti motivirane učenike završnih razreda srednjih škola, spremne na usvajanje novih znanja i vještina. Stoga vas molimo za mogućnost prezentacije projekta i ishoda učenja vašim učenicima, u trajanju do pola sata.

Tijekom narednih dana bi Vas kontaktirao netko od članova projektnog tima kako biste pokušali definirati prijedlog termina za predstavljanje projekta vašim učenicima, a za sva pitanja i prijedloge stojimo na raspolaganju.

U ime projektnog tima,

doc. dr. sc. Domagoj Ševerdija i izv. prof. dr. sc. Josip Job